Front Pambebasan Nasional Moro

Front Pambebasan Nasional Moro ( (MNLF); ) adolah ciek organisasi politik di Filipina nan didirian pado taun 1972. Organisasi iko awanyo marupoan pacahan dari kalompok Garakan Kamardekaan Muslim. MNLF dianggap sabagai organisasi nan paliang tapandang di antaro garakan-garakan separatis Moro salamo labiah kurang duo dekade, sajak  taun 1970-an.

Pado taun 1996, MNLF manandotangani pajanjian padamaian pantiang jo pamarentah Filipina nan manyabaukan tabantuaknyo Daerah Otonomi Muslim Mindanao (ARMM), sabuah wilayah nan tadiri dari duo provinsi daratan jo tigo provinsi pulau di mano panduduaknyo nan mayoritas Muslim manikmaiki otonomi tatantu. Nur Misuari ditunjuak sabagai gubernur wilayah itu, tatapi pamarentahannyo baakia dalam kakarehan kutiko inyo mamimpin pambarontakan nan gaga taradok pamarentah Filipina pado November 2001; inyo talakik malarian diri ka Sabah sabalun kudian dideportasi baliak ka Filipina dek pamarentah Malaysia.

MNLF sacaro internasional diakui dek Organisasi Karajosamo Islam (OKI) jo Parlemen-parlemen Nagara-nagara Anggota OKI (PUIC). Sajak 1977, MNLF alah manjadi anggota pangamaik OKI.List of Observer Members of Organization of Islamic Conference Pado 30 Januari 2012, MNLF manjadi anggota pangamaik PUIC, sabagaimano nan disatujui dalam sesi rapek umum PUIC ka-7 nan diadoan di Palembang, Indonesia.

 Situasi takini 
Kini ko, Front Pambebasan Nasional Moro faksi Nur Misuari masih malakuan pambicaroan jo Presiden Rodrigo Duterte. Misuari alah batamu jo Duterte sajak ditandotanganinyo Undang-Undang Organik Bangsamoro (BOL) di Kota Davao. Duterte mampatimbangan pulo untuak maagiah otonomi kapado Misuari. Misuari disabuik juo alah mambahas tantang federalisme jo Duterte; manuruik katarangan juru bicaro Presiden, Harry Roque.

Di bawah faksi Yusoph Jikiri jo Kalompok Muslimin Sema, MNLF adolah bagian dari Komisi Transisi Bangsamoro, basamo-samo jo Front Pambebasan Islam Moro (MILF). Jikiri jo Sema, basarato bininyo Anggota Kongres Bai Sandra Sema, mandukuang UU Organik Bangsamoro.

 Bandera 
Front Pambebasan Nasional Moro manggunoan bandera balambang bintang kuniang ameh jo bulan sabik sarato karih di ateh bidang sirah. Bintang malambangan Kabanaran, Kaadialan, Pasamoan, jo Toleransi, samintaro bulan sabik malambangan Kabijaksanoan. Karih malambangan Kakuatan. Bidang sirah malambangan Aktivisme, Kaputuihan, Katakunan, Kasadaranoan, jo Pangorbanan Bangsamoro dalam mandorong maju pajuangan revolusioner untuak batahan iduik, manantuan nasik surang, sarato kabarasilan. Desain bandera dapek dianggap sekuler walaupun mamakai bintang jo bulan sabik, simbol nan acok bakaik jo Islam. Bandera iko alun ado standarnyo, jo ado banyak variasi ukuaran (skala) lambang-lambang dalam bandera. Lai ado juo varasi nan batulih sahadaik pado bintang jo bulan sabiknyo. Bandera iko dipakai juo dek Republik Bangsamoro, nagara nan diproklamasian dek kalompok itu tapi indak diakui sacaro laweh di dunia internasional. 

 Rujuakan 

 Bacoan lanjutan 
 The Long Struggle to Silence the Guns of Rebellion: A Review of the Long and Winding Trail to the Elusive Peace Agreements by The CenSEI Report
 1996 Peace Agreement with the Moro National Liberation Front 

 Pautan lua 

 Official blog site of the MNLF Director for Advocacy Communication
 MNLF attacks Marine post in Sulu
 MNLF of Nur Misuari Attack Zamboanga City
 Moro National Liberation Front (MNLF)

Kategori:Filipina